***Baba Is You*** er et uavhengig hjernetrimspill skapt av den finske utvikleren Arvi Teikari (kjent som Hempuli), som ble utgitt 13. mars 2019 for PC og Nintendo Switch, og senere gjort tilgjengelig på iOS og Android 22. juni 2021. Gimmicken med spillet er manipulering av «regler», som er representert av flyttbare brikker med tekst, som tillater spillerkarakteren, som oftest den titulære Baba, å nå et definert mål.

Spillopplevelse
---------------

Spilleren kontrollerer som oftest en sauelignende karakter som heter Baba, med unntak i noen nivåer. Hvert nivå inneholder forskjellige, bevegelige ordbrikker som samsvarer med forskjellige typer gjenstander og hindringer på brettet (som Baba selv, målflagget, vegger og miljøfarer, og andre skapninger). Ved å koble sammen operatører som «is» og «and», og verb som reflekterer egenskapene til disse gjenstandene (som «you», som gjør at gjenstanden blir kontrollert av spilleren, «push» for å gjøre dem bevegelige, «stop» for å gjøre dem ugjennomtrengelige, «win» for å spesifisere målet, og flere).

Oppgaven for hvert nivå er å få spilleren til å nå målet ved å flytte om på disse brikkene for å skape eller endre «reglene» de tilhører. For eksempel, kan målet bli endret ved å flytte «is» og «win» til en annen gjenstand, og spilleren kan gå gjennom gjenstander ved å fjerne «stop»-egenskapen fra dem. Nivåene kan tvinge definerte regler med flere metoder, som å plassere ordbrikkene i et hjørne slik at de ikke kan bli flyttet på. Spillet har over 200 nivåer.

Utvikling
---------

Arvi Teikari, utvikleren av Baba Is You, i 2018*Baba Is You*-utvikleren Arvi Teikari ved Independent Games Festival i 2018, hvor spillet mottok priser for «Best Student Game» og «Excellence in Design».
Spillet er utviklet av Arvi Teikari, en finsk spillutvikler i løpet av to år. Konseptet ble først skapt ved Nordic Game Jam i 2017, hvor deltakerne hadde omtrentlig 40 timer på å utvikle et spillbart produkt fra bunnen av, med temaet «Not There» (engelsk: «ikke der»). Spillet ble skapt med programmet Multimedia Fusion 2, med bruk av programvaretillegg som tillatte bruk av Lua. Andre programmer som ble brukt var OpenMPT og Audacity for lyd. Arvi Teikari var også en av grunnleggerne til det finske spillstudioet Nolla Games, og jobbet samtidig på *Noita*, et spill som ble utgitt i 2020..

Mottakelse
----------

*Baba Is You* ble godt mottatt av forbrukere og kritikere. På Metacritic har spillet en poengsum på 84 fra kritikere, og 8/10 fra brukere. Kritikeren Chris Plante fra nettstedet Polygon beskrev spillet som «et av de beste hjernetrimspillene på mange år». Spillet fikk høyest mulig poengsum på nettstedet TouchArcade, 9 ut av 10 hos Gamereactor, og har ellers «overveldende positive» tilbakemeldinger på Steam, med at 98% av alle anmeldelsene (ved 23. november 2021) er positive. Noen kritikere gir blandet mening på spillets grafikker, hvor blant annet den norske siden Cross Over Gaming nevner at «spillet kan se billig ut, men det er supersjarmerende og litt søtt», og nettstedet GamerLuster nevner at «hver kloss eller ting er som oftest ikke mer enn én farge, fremvist i en søt piksel-stil som er lett på øyene, som virkelig viser til den antatte enkeltheten til spillet».

Referanser
----------

1. ↑  «Baba Is You press kit». Besøkt 20. mars 2023.
2. ↑  «Baba Is You på Twitter: «Baba Is You is available on iOS and Android, for USD 6.99$! You can now play the original 200+ levels on your mobile device!»». *Twitter*. Besøkt 23. november 2021.
3. 1 2 3  Plante, Chris (13. mars 2019). «Baba Is You review: one of the best puzzle games in years». *Polygon*. Arkivert fra originalen 13. mars 2019. Besøkt 14. mars 2019.
4. ↑  Cowley, Ric. «Baba is You Switch review - "Puzzling perfection in every way"». *Pocket Gamer* **(engelsk)**. Besøkt 14. mars 2019.
5. 1 2  Hauge, Ingar Takanobu (22. august 2021). «Baba Is You». *Cross Over Gaming*. Besøkt 23. november 2021.
6. 1 2  GraftPublisherFebruary 15, Kris; 2018 (15. februar 2018). «Road to the IGF: Hempuli Oy's Baba Is You». *Game Developer* **(engelsk)**. Besøkt 23. november 2021.
7. ↑  GOFIG\_news (29. januar 2020). «A Coffee Break with: Arvi Teikari, Baba is You». *Medium* **(engelsk)**. Besøkt 23. november 2021.
8. ↑  «Baba is You Dev prepares to release roguelite six years in the making». *The Indie Game Website* **(engelsk)**. 10. september 2019. Besøkt 23. november 2021.
9. ↑  «Baba Is You». *Metacritic* **(engelsk)**. Besøkt 23. november 2021.
10. ↑  «‘Baba Is You’ Review – Easily One of the Best Puzzle Games of All Time – TouchArcade» **(engelsk)**. Besøkt 23. november 2021.
11. ↑  Hauge), Sam Bishop (oversatt av Ingar Takanobu. «Baba Is You - Anmeldelse». *Gamereactor Norge* **(norsk)**. Besøkt 23. november 2021.
12. ↑  «Baba Is You på Steam». *store.steampowered.com* **(norsk)**. Besøkt 23. november 2021.
13. ↑  Begley-May, Sam (26. mai 2019). «Review: Baba Is You - Imaginative and Logical Fun». *GameLuster* **(engelsk)**. Besøkt 23. november 2021. «Each block or object is rarely more than a single color, rendered in a cute pixel graphic that’s easy on the eyes and hammers home the supposed simplicity of the game.»

Eksterne lenker
---------------

* (en) *Baba Is You* på Steam Rediger på Wikidata

* (en) *Baba Is You* på itch.io Rediger på Wikidata

* (en) *Baba Is You* hos MobyGames Rediger på Wikidata

* (en) *Baba Is You* på Metacritic Rediger på Wikidata

* (en) *Baba Is You* på Metacritic Rediger på Wikidata

* (en) *Baba Is You* på Metacritic Rediger på Wikidata

* (en) *Baba Is You* på OpenCritic Rediger på Wikidata

* (en) *Baba Is You* på Internet Movie Database Rediger på Wikidata

* (en) *Baba Is You* hos Giant Bomb Rediger på Wikidata

* (en) *Baba Is You* hos Internet Game Database Rediger på Wikidata

Portal: Videospill